CELEX: 62008TB0529
Language: et
Date: 2010-04-13 00:00:00
Title: Liidetud kohtuasjad T-529/08–T-531/08: Üldkohtu 13. aprilli 2010 . aasta määrus — Diputación Foral de Álava jt versus komisjon (Tühistamishagi — Riigiabi — Maksusoodustused — Õigusvastaseks tunnistatud riigiabi tagasinõudmine — Liitintressi kohaldamine — Kinnitav akt — Vastuvõetamatus)

5.6.2010   
            
            
               ET
            
            
               Euroopa Liidu Teataja
            
            
               C 148/30
            
         Üldkohtu 13. aprilli 2010. aasta määrus — Diputación Foral de Álava jt versus komisjon
   (Liidetud kohtuasjad T-529/08–T-531/08) (1)
   
   (Tühistamishagi - Riigiabi - Maksusoodustused - Õigusvastaseks tunnistatud riigiabi tagasinõudmine - Liitintressi kohaldamine - Kinnitav akt - Vastuvõetamatus)
   2010/C 148/54
   Kohtumenetluse keel: hispaania
   
      Pooled
   
   
      Hagejad: Territorio Histórico de Álava — Diputación Foral de Álava (Hispaania) (kohtuasi T-529/08); Territorio Histórico de Guipúzcoa — Diputación Foral de Guipúzcoa (Hispaania) (kohtuasi T-530/08) ja Territorio Histórico de Vizcaya — Diputación Foral de Vizcaya (Hispaania) (kohtuasi T-531/08) (esindajad: advokaadid I. Sáenz Cortabarría Fernández ja M. Morales Isasi)
   
      Kostja: Euroopa Komisjon (esindaja: C. Urraca Caviedes)
   
      Ese
   
   Nõue tühistada komisjoni 2. oktoobri 2008. aasta teatis, milles hagejale teatatakse sellest, et komisjoni 11. juuli 2001. aasta otsustega 2002/820/EÜ, 2002/894/EÜ ja 2003/27/EÜ riigiabi kohta, mida Hispaania andis Álavas, Guipúzcoas ja Vizcayas asuvatele ettevõtjatele investeeringusummalt 45 % maksukrediidi vormis, (EÜT 2002, L 296, lk 1, EÜT 2002, L 314, lk 26 ja EÜT 2003, L 17, lk 1) ja komisjoni 11. juuli 2001. aasta otsustega 2002/892/EÜ, 2002/540/EÜ ja 2002/806/EÜ riigiabi kohta, mida Hispaania andis Álavas, Guipúzcoas ja Vizcayas mõnedele uutele asutatud ettevõtjatele, (EÜT 2002, L 314, lk 1, EÜT 2002, L 174, lk 31 ja EÜT 2002, L 279, lk 35) õigusvastaseks tunnistatud riigiabi tagasinõudmise raames tuleb kohaldada liitintresse. Kinnitatud Üldkohtu 9. septembri 2009. aasta otsustega T-227/01–T-229/01, T-265/01, T-266/01 ja T-270/01: Diputación Foral de Álava jt vs. komisjon (kohtulahendite kogumikus veel avaldamata) ning T-230/01–T-232/01 ja T-267/01–T-269/01: Diputación Foral de Álava jt vs. komisjon (kohtulahendite kogumikus veel avaldamata).
   
      Resolutsioon
   
   
               1.
            
            
               Jätta hagid vastuvõetamatuse tõttu rahuldamata.
            
         
               2.
            
            
               Le Territorio Histórico de Álava — Diputación Foral de Álava, le Territorio Histórico de Guipúzcoa — Diputación Foral de Guipúzcoa ja le Territorio Histórico de Vizcaya — Diputación Foral de Vizcaya kannavad igaüks ise oma kohtukulud ning ühtlasi ka Euroopa Komisjoni kohtukulud.
            
         
      (1)  ELT C 32, 7.2.2009.